Premierul Bulgariei susține că turiștii români sunt principalii vinovați de răspândirea pestei porcine pentru că aruncă gunoaiele pe stradă: ”Merg, mănâncă, aruncă”

Premierul bulgar, Boiko Borisov, a participat la o reuniune de urgenţă a factorilor responsabili din domeniul autorităţii sanitar veterinare cu crescătorii de porci din nordul ţării, unde a declarat că turiștii români sunt principalii vinovați de răspândirea virusului pestei porcine, informează Info Sud-Est.

Întâlnirea a avut loc la Pazardjik, în contextul în care pesta porcină africană a decimat, de câteva luni, efective de zeci de mii de animale în fermele individuale şi colective din cea mai mare parte a jumătăţii nordice a Bulgariei.

Boiko Borisov a declarat mass-mediei bulgare, preluat de cotidienele „Sega” şi „Dnevnik”, la 2 august, că „turiştii români care ajung în Bulgaria sunt principalii responsabili pentru răspândirea pestei porcine africane”. Şeful guvernului de la Sofia a argumentat prin lipsa educaţiei, în condiţiile în care „românii – susţine el – aruncă resturile alimentare pe marginea drumurilor, fără să folosească pubelele de gunoi”. „Merg, mănâncă, aruncă” a sintetizat Boiko Borisov comportamentul românilor în faţa fermierilor nemulţumiţi adunaţi la şedinţa cu demnitarii bulgari. Şeful guvernului de la Sofia a mai subliniat că, zilnic, aproximativ 5700 de autovehicule româneşti intră în Bulgaria pe Podul Prieteniei, de peste Dunăre, de la Giurgiu-Ruse, şi că acestea poartă vina răspândirii pestei porcine.

Citește articolul integral aici.